# Alonso de Ojeda
| Alonso de Ojeda |

|  | Vestaxo Amerika |

| Alonso de Ojeda |

|  | Vestaxo Amerika |

| Tuveli icde Izvopa |

|                                                                                                                                                                                                                                                                                                                                                                                                                                                                                                                                        | Espanaf vestasik va Amerika |
| -------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------- | --------------------------- |
| Lope de Aguirre • Diego de Almagro • Pedro de Alvarado • Vasco Núñez de Balboa • Sebastián de Belalcázar • Bernal Díaz del Castillo • Alvar Nuñez Cabeza de Vaca • Cristoforo Colombo • Francisco Hernández de Córdoba • Francisco Vásquez de Coronado • Hernán Cortés • Juan Díaz de Solís • Juan de Grijalva • Pánfilo de Narváez • Alonso de Ojeda • Francisco de Orellana • Vicente Yañez Pinzón • Francisco Pizarro • Juan Ponce de León • Gonzalo Jiménez de Quesada • Hernando de Soto • Pedro de Valdivia • Sebastián Vizcaíno |                             |


Alonso de Ojeda
{{Korikaf kroj|korik=Alonso de Ojeda|evleem=1466-1516|kira=[[Espana]]f vestasik is olgalicusik}}
{{Teliz toza}}
'''Alonso de Ojeda''' (&nbsp;≈1466-1516&nbsp;) ~ Espanaf [[Vestasik va Amerika|vestasik va Amerika]].

Alonso de Ojeda tiyir espanaf kotgrupaf vestasik isu olgalicusik bak toza ke 16<sup>-eafa</sup> decemda.

Dositik ke [[Cristoforo Colombo]] bal inafa toleafa koyara ko Antilla Bira isu tursia.

== Blirizva ==
=== Taneafa vestara ===
Vey oluafa vox wawafa yasa, Ojeda zanon gu Medina Sidonia dacik toz ebur. Va nendara ke Juan Rodríguez de Fonseca tis tujradik ke Burgos is diref ujokilik ke Taltefa India, waveon seotar nume va dositara va [[Cristoforo Colombo]] bal toleafa koyara ko Warzafa Tamava bak [[1493]] mbi nover. Banlize Ojeda nope pirtuca bal lyumara va patectolik solwikar. Bak 1496 ko [[Espana]] dimlapir.
=== Kosmara va [[Venezuela]] ===
Bak 1499 vandositanon gan Juan de la Cosa tawavopik is [[Amerigo Vespucci]] moe baroy totuk, ko Warzafa Tamava mu int dimlapir. Bad tanoy aksat, va [[Amerika|amerikafa]] tadava mone artexo ke [[Orinoco (kuksa)|Orinoco]] bost. Va [[Trinidad]] ewala az aryono xo soktar aze va moltack kosmar. Va in gu [[Venezuela]] yoltar, trabe ''pinafa [[Venezia]]'' nope vekta vas ceda ke Venezia. Dakison va vestara, va Hispaniola ewala vanlapir lize fentalon zo emuder. Bak 1500 ko Espana dimlapir, doon malstason va jontik stolenik doleten wetce levetirik. 
[[File: Viajes_de_Alonso_de_Ojeda-fr.png|thumb|360px|left|{{EwavaPebuda1|Koyara ke Ojeda, wali 1499 is 1509}}]]

=== Toleafa brinuga ko Venezuela ===
Kadimi dimlapira, Ojeda va warzafa brinuga kalion egar. Va Cadiz bak 1502 bulur aze va amerikafa tadava ko xo yoltatano gu Santa Cruz vankrir. Inkeyeno boniaxo jijamar kiren in va tawavo doziliyino pu Portugala gan papaf piskot megrupenon kodubier. Kadimi warzafa dimlapira ko Espana, gu dodera va zersapa zo lanzar voxe zo grigunar gan sperantara voxe batvielu zo rawar.

Soe ko Hispaniola lajudimlapir lize Juan de la Cosa savsaf gesianik tigir. Va exonera va boniaxo moe tadava wale Cabo de Vela is Urabá pargalu doon envar. Toloy nik va adrafa morictara tere kevseotad. Azon Ojeda ko Espana gin dimlapir enide va bareafa is bocafa brinuga bak 1509 sugapayason grustar.

=== Nueva Andalucia ===
Ojeda va Hispaniola ewala, do mon 300 ayik don [[Francisco Pizarro]] diref olgalicusik va [[Perua]], bulur. Do mon 70 sayakik pok debak ke refa [[Cartagena de Indias]] divtotar. Va yon patectolik gralomer nume gu levetirik di askir. Wetce bowesik va Nueva Andalucia gola, va tawavo wale Urabá pargalu isu Maracaibo kodigir. Voxen patectolik loon tuplabawed nume va boniaxo dilfud. Kottan vaxe Ojeda is tanoy dositik zo aytar. Soe ina tir giafa numaze va warzafo boniaxo koe San Sebastián zabdur voxen ekseem adre zo pusker nume ko Hispaniola fure godimlapir, iskeson va dirgara pu Pizarro.

=== Bopelawera ===
Dimlapison, inafa tota bopelawer. Ojeda va [[Santo Domingo (Dominikana)|Santo Domingo]] voldrikon lajupartlapir lize moion awalker.

== Dere rupel ==
{{GKT|[[Vestasik va Amerika]]}}
{{Teliz toleaf briz}}
{{Vestasik
|yolt = Alonso de Ojeda
|ewava = AlonsoDeOjeda.jpg
|pebuda = Delt va Alonso de Ojeda
|koblira = [[1466|≈1466]]
|koblixo = [[Cuenca]], Castilla, [[Espana]]
|awalkera = [[1516|≈1516]]
|awalkexo = [[Santo Domingo]]
|vedeyot = [[Espana]]
|vedeyotnilt = Flag_of_Cross_of_Burgundy.svg
|eba = Olgalicusik
|vestaxo = [[Amerika]]
}}
{{Teliz tena}}
{{EspanafVestasikAmerika}}
[[Loma:Vestasik va Amerika|Ojeda (Alonso)]]
[[Loma:Espanaf vestasik|Ojeda (Alonso)]]
{{#invoke:Interwiki|interwiki|qid=Q313369}}
[{"title": "| Alonso de Ojeda |", "data": {"Koblira": "\u22481466, \u00b7 Cuenca, Castilla, Espana", "Awalkera": "\u22481516, \u00b7 Santo Domingo", "Vedeyot": "Espana", "Eba": "Olgalicusik"}}]